S-4499/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. september 2021, á hendur S-kk-þgf B. S-kk-þgf, kt.[...], [...], 101 Reykjavík, fyrir eftirtalin hegningarlagabrot:1. Þjófnað með því að hafa, föstudaginn 28. ágúst 2020, brotist inn í verslunina [...]að Hamraborg 1- 3 í Kópavogi og stolið úr afgreiðslukassa verslunarinnar reiðufé að fjárhæð 15.000 kr.

2. Þjófnað með því að hafa, fimmtudaginn 24. september 2020, stolið úr verslun Hagkaups í Skeifunni í Reykjavík, tveimur samlokum að samtals verðmæti 1.238 kr. 3. Þjófnað með því að hafa, laugardaginn 26. september 2020, brotist inn í hárgreiðslustofuna Blondie að Síðumúla 13 í Reykjavík, og stolið úr afgreiðslukassa hárgreiðslustofunnar reiðufé að fjárhæð 10.000 kr.

4. Þjófnað með því að hafa, miðvikudaginn 30. september 2020, brotist inn í verslunina Purkhús að Ármúla 40 í Reykjavík, og stolið úr peningaboxi reiðufé að fjárhæð 15.000 kr.

5. Þjófnað með því að hafa, miðvikudaginn 14. október 2020, brotist inn í hárgreiðslustofuna Blondie að Síðumúla 13 í Reykjavík, og stolið úr afgreiðslukassa hárgreiðslustofunnar reiðufé að fjárhæð 10.000 kr.

6. Þjófnað með því að hafa, föstudaginn 16. október 2020, brotist inn í verslunina Allt merkilegt að Faxafeni 12 í Reykjavík og stolið úr afgreiðslukassa verslunarinnar reiðufé að fjárhæð 15.000 kr.

7. Þjófnað með því að hafa, þriðjudaginn 27. október 2020, brotist inn í verslunina Purkhús að Ármúla 40 í Reykjavík, og stolið úr peningaboxi reiðufé að fjárhæð 15.000 kr.

8. Þjófnað með því að hafa, sunnudaginn 1. nóvember 2020, brotist inn í verslun Ullarkistunnar að Skeifunni 3 B í Reykjavík og stolið úr afgreiðslukassa verslunarinnar reiðufé að fjárhæð 15.000 kr.

9. Þjófnað með því að hafa, fimmtudaginn 5. nóvember 2020, brotist inn í verslunina Systur og makar að Síðumúla 21 í Reykjavík og stolið úr afgreiðslukassa verslunarinnar reiðufé að fjárhæð 190.000 kr.

10. Þjófnað með því að hafa, þriðjudaginn 8. desember 2020, brotist inn í hárgreiðslustofuna Blondie að Síðumúla 13 í Reykjavík, og stolið úr afgreiðslukassa hárgreiðslustofunnar reiðufé að fjárhæð 10.000 kr.

11. Þjófnað með því að hafa, föstudaginn 11. desember 2020, brotist inn í verslunina Systur og makar að Síðumúla 21 í Reykjavík og stolið úr afgreiðslukassa verslunarinnar reiðufé að fjárhæð 2.000 kr.

12. Þjófnað með því að hafa, fimmtudaginn 17. desember 2020, brotist inn í verslunina Von að Ármúla 40 í Reykjavík, og stolið úr peningaboxi reiðufé að fjárhæð 15.000 kr.

13. Þjófnað með því að hafa, mánudaginn 11. janúar 2021, brotist inn í hárgreiðslustofuna Blondie að Síðumúla 13 í Reykjavík, og stolið úr afgreiðslukassa hárgreiðslustofunnar reiðufé að fjárhæð 15.000 kr.

Teljast framangreind brot í öllum ákæruliðum varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Vegna ákæruliðar nr. 1 gerir R-kk-nf Þ-kk-nf G-kk-nf, lögmaður, fyrir hönd [...]ehf., kt. [...], þá kröfu að ákærði verði dæmdur til að greiða brotaþola skaðabætur að fjárhæð kr. 186.475,- með vöxtum skv. 1. mgr. 8. gr. laga nr. 38/2001 um vexti og verðtryggingu af þeirri fjárhæð frá 28.08.2020 til þess dags er mánuður er liðinn frá birtingu bótakröfu, en með dráttarvöxtum skv. 1. mgr. 6. gr., sbr. 9. gr. laga nr. 38/2001 um vexti og verðtryggingu frá þeim degi til greiðsludags. Þá er þess krafist að kærði verði dæmdur til að greiða lögmannskostnað brotaþola við að koma bótakröfunni á framfæri og vegna hagsmunagæslu við meðferð málsins fyrir dómi, skv. tímaskýrslu og málskostnaðarreikningi sem lagður verður fram við meðferð málsins. Auk þess er krafist virðisaukaskatts af málflutningsþóknun.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði krefst vægustu refsingar sem lög leyfa.

Ákærði hefur skýlaust játað brot sín og samþykkir framlagða bótakröfu. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 15. september 2021, á ákærði að baki langan sakaferil og hefur margítrekað verið dæmdur fyrir auðgunarbrot. Síðast hlaut hann 6 mánaða fangelsi með dómi 28. maí 2020 fyrir m. a. þjófnað. Þar áður hafði honum verið gert að sæta fangelsi í 12 mánuði með dómi 23. nóvember 2017 fyrirm. a. þjófnað. Þann 9. júlí 2020 var ákærð a veitt reynslulausn í 1 ár af eftirstöðvum refsingar framangreindra dóma, alls 180 dagar.

Við ákvörðun refsingar í máli þessu er litið til þess ákærði hefur ítrekað gerst sekur um brot gegn 244. gr. almennra hegningarlaga nr. 19/1940 og verður því litið til 255. gr. sömu laga og refsing ákærða ákvörðuð í samræmi við það. Til refsimildunar er litið til þess að ákærði hefur játað skýlaust sök fyrir dómi.

Líkt og að framan greinir er ákærði nú sakfelldur fyrir ítrekaðan þjófnað en með brotunum rauf ákærði skilyrði reynslulausnar sem að honum hafði verið veitt á afplánun eldri dóma fyrir sömu brot, sbr. framangreint. Verða eftirstöðvarnar því teknar upp og dæmdar með í máli þessu, sbr. 1. mgr. 82. gr. laga nr. 15/2016, um fullnustu refsinga, og ákærðu ákveðin refsing í einu lagi, einnig sbr. 60. gr., sbr. 77. gr. almennra hegningarlaga nr. 19/1940.

Með hliðsjón af framangreindu, sakarefni málsins, að virtum ákvæðum 60. og 77. gr. almennra hegningarlaga nr. 19/1940 og að því virtu að ákærði hefur gengist greiðlega við brotum sínum þykir refsing ákærða hæfilega ákveðin fangelsi í 1 4 mánuði.

Af hálfu [...] ehf. er krafist skaðabóta að fjárhæð 186.475 krónur auk vaxta og dráttarvaxta vegna 1. liðar í ákæru. Þykir bótakrafan nægilega rökstudd og verður tekin til greina ásamt vöxtum eins og nánar greinir í dómsorði.

Ekki verður séð að ákærða hafi verið kynnt bótakrafan fyrr en við birtingu ákæru 22. október sl. og reiknast því dráttarvextir frá því mánuður er liðinn frá því tímamarki. Þá þykir hæfilegt að gera ákærða að greiða bótakrefjanda málskostnað að fjárhæð 188.480 krónur, með vísan til 3. mgr. 176. gr. laga nr. 88/2008, um meðferð sakamála, að teknu tilliti til virðisaukaskatts.

Engan sakarkostnað leiddi af meðferð málsins.

Af hálfu ákæruvaldsins flutti málið K-kk-nf S-kk-nf E-kk-nf aðstoðarsaksóknari.

S-kk-nf G-kk-nf, aðstoðarmaður dómara, kveður upp dóminn.

D Ó M S OR Ð:

Ákærði, S-kk-nf B. S-kk-nf, sæti fangelsi í 1 4 mánuði.

Ákærði greiði [...]ehf., kt. [...], 1 86.475 krónur ásamt vöxtum samkvæmt 1. mgr. 8. gr. laga nr. 38/2001 frá 28. ágúst 2020 til 22. nóvember 2021 en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags og 1 88.480 krónur í málskostnað, að teknu tilliti til virðisaukaskatts.

S-kk-nf G-kk-nf